ผมถูกสุนัขมาเหยียบที่เท้าแล้วผมดึงเท้าหนีออกมาไม่แน่ใจว่ามีแผลมั้ย ผมเคยฉีดวัคซีนแบบฉีดเข้าผิวหนัง 4 เข็ม เข็มสุดท้าย 18 เมษา แล้วโดนข่วนอีกไปฉีดกระตุ้น 1 เข็มเมื่อ 14 กันยา ยังมีภูมิคุ้มกันเพียงพอหรือไม่ ต้องไปฉีดกระตุ้นอีกมั้ยครับ หรือควรเฝ้าดูอาการสุนัขก่อนดีครับ
สวัสดีค่ะ หากผิวหนังบริเวณที่โดนสุนัขเหยียบ ไม่มีแผลเปิดที่มีเลือดออก ไม่มีแผลถลอก ไม่มีรอยช้ำหรือจ้ำเลือดใดๆ ก็จะไม่ติดเชื้อพิษสุนัขบ้าค่ะ ดังนั้นจึงไม่จำเป็นต้องไปฉีดวัคซีนพิษสุนัขบ้าค่ะแต่หากผิวหนังมีบาดแผล หรือมีรอยช้ำหรือจ้ำเลือด ก็จะมีโอกาสติดเชื้อพิษสุนัขบ้าได้ อย่างไรก็ตาม หากเคยฉีดวัคซีนป้องกันพิษสุนัขบ้าครบตามกำหนดนัดมาแล้ว 4 เข็มในวันที่ 18 เม.ย. และได้รับการฉีดกระตุ้นอีกในวันที่ 14 ก.ย. ร่างกายก็จะมีภูมิคุ้มกันสูงเพียงพอในการป้องกันการเกิดโรคได้ ดังนั้นยังไม่จำเป็นต้องไปฉีดกระตุ้นเพิ่มค่ะนอกจากนี้ หากสามารถติดตามอาการของสุนัขได้ อาจติดตามอาการร่วมไปด้วย หากสุนัขไม่มีอาการผิดปกติภายใน 3-4 วัน แสดงว่าสุนัขไม่น่าจะเป็นโรคพิษสุนัขบ้า และหากไม่ตายภายใน 14 วัน แสดงว่าไม่ได้เป็นโรคพิษสุนัขบ้าค่ะ